**A PRO-ART KISTELEK Köszhasznú Nonprofit Kft.**

a 2011. évi CXC törvény nemzeti köznevelésről és a

326/2013. (VIII. 30.) Korm. rendelet

a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

szóló törvények alapján

pályázatot hirdet

**PRO-ART Alapfokú Művészeti Iskola   
  
Intézményvezető (magasabb vezető)**

beosztás ellátására.

**A munkaviszony időtartama:**

határozatlan idejű munkaviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2022. január 01 – 2027. augusztus 31-ig szól.

**A munkavégzés helye:**

6760 Kistelek, Kossuth utca 5.

**A beosztáshoz tartozó, illetve a vezetői megbízással járó lényeges feladatok:**

A köznevelési intézmény vezetőjének feladata az intézmény szakszerű és törvényes működtetése, a fenntartó által rendelkezésre bocsátott eszközök tőle elvárható gondossággal való kezelése, a munkáltatói jogok gyakorlása, intézmény képviselete és döntéshozatal az intézmény működésével kapcsolatban minden olyan ügyben, amelyet jogszabály nem utal más hatáskörébe.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a(z) nemzeti köznevelésről szóló 2011. évi CXC. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet rendelkezései az irányadók.

**Pályázati feltételek:**

* Főiskola, /egyetemi szintű végzettség és tanítói/tanári szakképzettség a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 33/C. §-ában foglaltakat is figyelembe véve,
* pedagógus-szakvizsga keretében szerzett intézményvezetői szakképzettség,
* legalább négy év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat,
* cselekvőképesség,
* büntetlen előélet és annak igazolása, hogy a közalkalmazott nem áll a tevékenység folytatását kizáró foglalkozástól eltiltás hatálya alatt,
* a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás,

**A pályázat részeként benyújtandó iratok, igazolások:**

* az intézmény vezetésére vonatkozó program, amely tartalmazza a szakmai helyzetelemzésre épülő fejlesztési elképzeléseket
* az álláshely betöltéséhez szükséges végzettség, szakképzettség meglétét igazoló okmányok másolata
* pedagógus-szakvizsga keretében szerzett intézményvezetői szakképzettség meglétét igazoló oklevél másolata
* a pályázó legalább négy év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlatát igazoló, munkáltató által kiállított dokumentum (munkáltatói igazolás munkakör, illetve óraadó esetén az ellátott szakos tanári feladatok feltüntetésével)
* 90 napnál nem régebbi hatósági bizonyítvány a büntetlen előélet és annak igazolására, hogy a közalkalmazott nem áll a tevékenység folytatását kizáró foglalkozástól eltiltás hatálya alatt
* a pályázó szakmai önéletrajza
* a pályázó aláírt eredeti nyilatkozata arról, hogy hozzájárul a teljes pályázati anyagának sokszorosításához, továbbításához (harmadik személlyel közléséhez)
* a pályázó aláírt eredeti nyilatkozata arról, hogy hozzájárul személyes adatainak a pályázattal kapcsolatos kezeléséhez, továbbításához
* a pályázó aláírt eredeti nyilatkozata annak tudomásulvételéről, hogy sikeres pályázat esetén a megbízási jogkör gyakorlója által elektronikusan aláírt intézményvezetői megbízási okmány, illetve kinevezési dokumentum munkáltató általi kézbesítése elektronikus úton történik részére, és ehhez rendelkezik a biztonságos kézbesítési szolgáltatásra alkalmas tárhellyel (Ügyfélkapuval), vagy legkésőbb a pályázat elbírálásáig ilyen hozzáférést létesít
* Hiánypótlásra a pályázat beadási határidejét követően nincs lehetőség.

**A beosztás betölthetőségének időpontja:**

A beosztás legkorábban 2022. január 1. napjától tölthető be.

**A pályázat benyújtásának határideje:** 2021. december 10.

A pályázati kiírással kapcsolatosan további információt Skufca-Törökgyörgy Melinda nyújt, a 06/62-257-666-os telefonszámon.

**A pályázatok benyújtásának módja:**

•Postai úton, a pályázatnak a PRO-ART KISTELEK Közhasznú Nonprofit Kft címére történő megküldésével (PRO-ART KISTELEK Közhasznú Nonprofit Kft, 6760 Kistelek, Kossuth utca 5.). Kérjük a borítékon feltüntetni a következő megnevezését: PRO-ART Alapfokú Művészeti Iskola - Intézményvezető.

•Elektronikus úton Skufca-Törökgyörgy Melinda részére a [proartisk@gmail.co](mailto:proartisk@gmail.co) E-mail címen keresztül

**A pályázat elbírálásának módja, rendje:**

A pályázatról a PRO-ART KISTELEK Közhasznú Nonprofit Kft. ügyvezetője dönt.

**A pályázat elbírálásának határideje:** 2021. december 22.

**A pályázati kiírás további közzétételének helye, ideje:**

www.pro-art.hu

**A munkáltatóval kapcsolatos egyéb lényeges információ:**

A pályázatot írásban, egy példányban, zárt borítékban kérjük megküldeni a PRO-ART KISTELEK Közhasznú Nonprofit Kft. címére. A borítékra írják rá "PÁLYÁZAT- PRO-ART Művészeti Iskola intézményvezetői beosztására".

**A munkáltatóval kapcsolatban további információt a** [**www.pro-art.hu**](http://www.pro-art.hu) **honlapon szerezhet.**